Ventilatrum
Ventilatrum est machina quae fluxum aëris creat. Constat ex compositione circulari palarum lignearum vel plasticarum vel metallicarum quae, motro pulsae, ut flabella aërem agunt. Unio palarum et axis nuncupatur impeltrum(d) vel rotrum(d). Ventilatra in involucro vel theca contineri solent, sive ad fluxum aëris dirigendum sive ad protectionem augendam, palarum laminas res exteras contingere prohibendo. Pleraque ventilatra motris electricis moventur, sed nonnulla aliis fontibus energiae utuntur, exempli gratia motris hydraulicis(d), motris combustionis internae, aut, per manubria, vi musculari humana.